CELEX: 32019D1803
Language: sl
Date: 2019-07-18 00:00:00
Title: Sklep Sveta (EU) 2019/1803 z dne 18. julija 2019 o podpisu in sklenitvi Sporazuma med Evropsko unijo in vlado Socialistične republike Vietnam o vzpostavitvi okvira za sodelovanje Vietnama v operacijah Evropske unije za krizno upravljanje

29.10.2019   
               
               
                  SL
               
               
                  Uradni list Evropske unije
               
               
                  L 276/1
               
            
         SKLEP SVETA (EU) 2019/1803
         z dne 18. julija 2019
         o podpisu in sklenitvi Sporazuma med Evropsko unijo in vlado Socialistične republike Vietnam o vzpostavitvi okvira za sodelovanje Vietnama v operacijah Evropske unije za krizno upravljanje
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 37 Pogodbe v povezavi s členom 218(5) in (6) Pogodbe o delovanju Evropske unije,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 8. aprila 2019 sprejel Sklep, s katerim je odobril začetek pogajanj o sporazumu med Evropsko unijo in Socialistično republiko Vietnam o vzpostavitvi okvira za sodelovanje Vietnama v operacijah Unije za krizno upravljanje (v nadaljnjem besedilu: Sporazum).
                  
               
                     (2)
                  
                  
                     Visoki predstavnik Unije za zunanje zadeve in varnostno politiko v skladu s členom 37 Pogodbe o Evropski uniji izpogajal navedeni sporazum.
                  
               
                     (3)
                  
                  
                     Sporazum bi bilo treba odobriti –
                  
               SPREJEL NASLEDNJI SKLEP:
         
            Člen 1
            Sporazum med Evropsko unijo in vlado Socialistične republike Vietnam o vzpostavitvi okvira za sodelovanje Vietnama v operacijah Evropske unije za krizno upravljanje (v nadaljnjem besedilu: Sporazum) se odobri v imenu Unije.
            Besedilo Sporazuma je priloženo temu sklepu.
         
         
            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis sporazuma, ki je za Unijo zavezujoč.
         
         
            Člen 3
            Predsednik Sveta v imenu Unije poda uradno obvestilo iz člena 17(1) Sporazuma (1).
         
         
            Člen 4
            Ta sklep začne veljati na dan sprejetja.
         
         
            V Bruslju, 18. julija 2019
            
               
                  Za Svet
               
               
                  Predsednica
               
               T. TUPPURAINEN
            
         
         
            (1)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.